
CU VAL0RAS 0KUPIGI PRI LA MONDLINGVA AFER0 ? 


En granda nonibro da t.n. gazetoj 
laboristaj oni povas nuntempe legi 
pri la bedaŭrinda neceso, ke la prolet- 
oj partoprenu novan militon — kiu 
ĉi-foje estos nepre la « lasta ». Ce 
tia konstato mi klare mcmoras, ke 
antaŭ 22 jaroj oni povis legi la samon 
en samaj aŭ similaj gazetoj. Plie 
nun ankaŭ sonas ĉe miaj oreloj la 
voĉo de francaj proletoj, kiuj tiam 
sinofere k plenkonvinke deklaris, ke 
ja necesas elteni ĝis la «germana 
militismo » estos finvenkita. Kaj pli 
poste mi eksciis, ke en (lermanio 
ankaŭ proletoj entuziasme batalis por 
« detrui la caran barbarecon k defendi 
la germanan kulturon ». 

Hodiaŭ la situacio estas larĝtrajte 
tute simila kun nur iaj diferencoj en 
la detaloj... 

Sed mi ne memorigas tion kun la 
intenco pridiskuti soci-politikajn pro- 
blemojn. Nur mi pensas pri la amaro, 
kiu certe estiĝas en la lcoro de 1’trom- 
pitoj ĉe la penso, ke ili vane morti- 
gadis, suferadis, kripliĝis. Kiu ek- 
komprenas, ke sian energion li mal- 
trafe elspezis, tiu neeviteble sentas 
suferan elreviĝon. Tial estas saĝe 
antaŭ-pripensi bone siajn farojn. 

Cu ankaŭ ni, esperantistoj, ne vane 
elspezas tempon, energion k monon, 
uzante lingvon ne multe disvasti- 
ĝintan, aŭ penante ĝin propagandi ? 

Almenaŭ ni devas scii k ne forgesi, 
ke la granda plimulto de la laboristaj 
gvidistoj havas la opinion ke la 
penado por trudi al la mondo arte- 
faritan lingvon estas utopia, aŭ alme- 
naŭ tute akcesora, bagatela afero, ne 
inda de seriozaj homoj. En Ia plej 
bona okazo ili nur iom kompateme 
toleras nian propagandon kun la 
sekreta penso, ke estas bedaŭrinde, 
ke tia fantaziemo kaptis la spiriton 
de laboristoj. Sendube jam kelkfoje 
okazis, ke ĉe fino de laborista kon- 
greso delegitoj voĉdonis iun sensigni- 
fan rezolucion, favoran al esperanto. 
Okazis eĉ, ke Komintern elektis 
komisionon por studi la mondlingvan 
demandon. Kaj en la jaro 1924 la 


sekretario de tiu potenca organizo 
petis raporton pri nia movado. Ko- 
misiite de 1'Komfrakcio en SAT mi 
mem verkis tiun dokumenton. Ci 
ampleksis 30 paĝojn, dense maŝin- 
skribitajn, al kiuj mi aldonis kvanton 
da pruvmaterialo, kiu atestis favore 
al la argumentado por nia afero. 
Kompreneble la peto pri tiu raporto 
estis sekvo de vigla propagando en 
koinunistaj rondoj. 

Dum kelka tempo ni do povis 
esperi, ke Ivomintern solvos baldaŭ 
la problemon pri tutinonda inter- 
kompreniĝo de la laboristoj. En la 
konkluda parto de tiu raporto trovi- 
ĝis precizaj k konkretaj proponoj. 
Interalie mi menciu resume jenajn : 

1) En ĉiu komunista gazeto estu 
vigla propagando por-esperanta. 

2) Post dujara tia agitado favore 
al esperanto, a) partiano, malpli aĝa 
ol 45 jarojn, ne povu okupi responde- 
can postenon aŭ salajratan oficon 
en la partio, se li ne konas esperan- 
ton; b) esperanto estu agnoskata 
kiel oficiala lingvo samrajte kiel la 
angla, la franca, germana k rusa 
lingvoj ; c) post tiu dujara limtempo 
aperu internacia revuo k prikongresa 
dokumentaro nur en esperanto ; d) kie 
kompartio sukcesis akiri la regadon, 
tie esperanto estu devige instruata en 
la lernejoj. 

Ni ĉiuj scias laŭsperte, ke tiaj 
proponoj estas laŭcelaj k entenas 
neniom da fantazio, rilate sian efek- 
tivigeblon. Sufiĉus ja decido firma 
de Komintern por ke, post kelkaj 
jaroj, tradukistoj k interpretistoj ne 
plu estu bezonataj por la funkciado 
de tiu mondorganizo. Pri la konsek- 
vencoj de tia fareblaĵo la legantoj 
mem pripensu... 

*<S.Jaroj forpasis. Nia raporto estis 
ignorata k eble nun ankoraŭ kuŝas 
en iu polvoplena arkivejo. Neniam 
plu iu kongreso de Komintern oku- 
piĝis pri la afero. La menciita stud- 
komisiono estis likvidita k neniu 
« kvinjara plano » entenis punkton 


pri la instruado k aplikado de nia 
lingvo. Sed dume estis tezoj ellabor- 
itaj cn Moskvo laŭ kiuj : 

« Estas necese ebligi al la naciaj 
kulturoj, ke ili evoluadu k disvolviĝu, 
elstarigante ĉiujn siajn ecojn, por 
ke tiele kreiĝu la kondiĉoj de ilia 
kunduo al komuna kulturo kun unu 
komuna lingvo... » 

« ... kiam la socialismo firmiĝos k 
enradikiĝos en la vivo, tiam la naciaj 
lingvoj neeviteble kunfandiĝos en 
unu komunan lingvon, kiu kompre- 
neble estos nek la grandrusa, nek la 
germana, sed io alia. » (Stalin ĉe la 
16-a kongreso de 1’rusa bolŝevika 
partio). 

Komente al tiuj diroj, la verkintoj 
de 1’tezaro, publikigita en la kajero 
tria de « La Nova Etapo », 1932, 
aldonis : « La kunproksimiĝo de la 
naciaj lingvoj, kiu kondukos al unu 
mondlingvo, okazos SENDEPENDE 
DE ESPERANTO (substreko nia). 

Nu, se tia vidpunkto ĝustas, estas 
evidente, ke ni misuzas nian tempon, 
ke ni vane elspezas nian energion, 
unuvorte, ke ni estas kompatindaj 
ekstravaganculoj . . . Kaj iam, post 
kelkaj dekoj da jaroj, ĉe konstato, ke 
kreiĝis mondlingvo per kunfandiĝo 
de la angla, franca, rusa, ĉina, pata- 
gona ktp. lingvoj k sen eĉ ia efiko 
fare de esperanto, tiain la nuntempaj 
junuloj, fariĝintaj blank- aŭ sen- 
haruloj, elreviĝos k sentos amaron 
trapenetri ilian animon . . . 

Eble en alia artikolo, se la gvidantoj 
de SAT permesos, 1 mi ekzamenos 
tiun tezaron k diros pri ĝi mian 
opinion. Dume mi simple konfesas, 
ke esperanto penetris tiom profunde 
en mian subkonscion, ke mi sentas 
min fremda en neesperantista rondo, 
en rilatoj kun neesperantistoj. Cu 
nia lingvo konkeros aŭ ne la mondon, 
tio estas por mi preskaŭ indiferenta. 
Esperanto igis min interrilati divers- 


1 Kial la SAT-estraro rifuzus al K-do Lanti 
konigi sian opinion pri tiu lezaro en « S-ulo » ?. 
— Hed. 

maniere k diverscele kun homoj el 
ĉiuj kontinentoj k per tia ĝia uzado 
mi sentas min — ĉu nura iluzio ? — 
ano de ideala mondo senlandlima, 
sennacieca. Se estas iluzio, ne gravas, 
ĝi almenaŭ estas inalpli danĝera ol 
tiu, kiu konsistas en la kredo, ke oni 
povas venki la militismon per propra 
militistiĝo, venki la faŝismon per ia 
memfaŝistiĝo ; ke la paco povas daŭre 
ekzisti inter la homoj malgraŭ tio, ke 
iliajn cerbojn superregas naciismo 
k absolutismo ; k en la kredo, ke la 
naciaj lingvoj k kulturoj havas nenian 
efikon en la kreo de nacieca ideologio. 

A1 la ortodoksemaj legantoj mi 
petas pardonon : mi ja komencis iom 
tro forte herezi. Mi do ĉesas. Prefere 
mi metu sub iliajn okulojn jenan pri- 
pensigan informon, kiun mi ĵus trovis 
en belga gazeto : « Hodiaŭ okaziŝ ĉe 
la parlamentejo tre akra interdisputo 
pri la lingva demando. S-ro Van Belle, 
socialista deputito, interalie diris : 
« Se en ĉi tiu kunvenejo valono ne 
povas raporti pri leĝo-projekto pro 
tio, ke li konas ntir la francan lingvon, 
ni iras al neevitebla disiĝo . . . Eble 
la sekvo estos Ia kompleta sen- 
dependeco de Valonio k Flandrio; 
se ne, mi avertas vin, ke okazos nepre 
civila milito ...» 

Ĉu do tia okazintaĵo ĉe la belga 
parlamento (multajn similajn faktojn 
oni cetere povas facile kolekti) ne 
pruvas evidente, ke la komuneco de 
lingvo estas necesa, — kvankam 
nesufiĉa — por ke homoj povu pace 
interrilati k kunlabori ? Neniu sincera 
homo povas nei tion, k sekve mi 
konkludas, ke valoras, ke ni dediĉu 
nian forton, nian tempon al la esper- 
anta afero. Tiuj fakte perfidas la 
interesojn de 1’ proletaro, kiuj ignoras 
la mondlingvan demandon aŭ ne 
komprenas ties gravan signifon. 

E. Lanti. 


Maĵa Kanto dtc 
Vpastisteto 

Majlago. Uekliĝas la dors’ de idungal’. 
Pensojn ribelajn pri ŝanĝo de islai 
Kovas eĉ fore en la kampar 
Knabo-paŝlislo, gardanl’ de brutar'. 
Kanlas li reve ; la melodi’ 

Donas flugilojn al fantazi’. 

Suno k luno en milda scren’ 

Ŝanĝas poslenon trans la eben’. 
Knabo-paŝlisto aŭskullas anime, 

Kiel arbusloj babilas inlime. 

Ĝemas la knabo, ĉar en la vilaĝ' 
Ilomoj malhavas en ĉiu aĝ’. 

Gajnas malmulle la kamparan’ 
Malgraŭ penado ĝis perdo de l’san’. 
Vane fluas lorenle la ŝvilo, 

Sen rekompenco restas merito. 

Tagon posl tago preĝas la paslro, 
Tagon post tago elsuĉas la maslro\ 


Paŝlislelo bovinojn prizorgas, 

Kaj sur ĉarelojn la slerkon forkas. 
Kanlojn forpelas klakanta vip ’— 

— Sklavo ci estas ; fermiĝu la lip’ ! 

— Kanli, kanli, — ribelas la kor’, 
Vivi majlagon en nuna hor '.— 

Vane l avino, la fralo konsilas, 
Hodiaŭ la knabo-paŝtist’ ne liumilas. 
ftuĝas la koro k ruĝas la flag', 
Huĝakrepuske leviĝis la lag'. 
Konlraŭ la vip’ k malsai, ho fralar’, 
Slaru rokfirme prolel-solidar’ ! 

N. Barlelmes. 


XVI-a KONGRESO 
DE S.A.T. 

en MANĈESTRO (Britio) 

2-7. aŭgusto 1936. 

Adreso de la OKK, 16, Lilv Street, 
Manchester 8 (Britio). 

5 -a Komuniko. • 

Vojaĝo. La angla fervojaro rifuzis 
doni rabaton al Kongresanoj, ĉar 
rabato estas preskaŭ nekonata en 
Anglio. Ili anstataŭe atentigas al la 
monata ekskurso inter iuj ajn urboj 
en Britio, kies kosto por ambaŭvoja 
veluro nur estas la ordinara alirprezo 
plus triono. Ni citas sube la prezojn 
de triaklasaj ir-reiraj biletoj inter 
kelkaj ĉefurboj k Manĉestro, bazitajn 


ĈU SAT VERE NECESAS ? 


sur ĉi tiu malpliigo. La legantoj 
memoru, ke 20 ŝilingoj faras 1 pundon 
(funto sterlinga). 

Valida dum Valida dum 
30 lagoi. 17lagoj. 
Pundoj. Sil. Pundoj. ŝil. 


Bruselo, tra Ostendo k 
Dover. 

4 - 

6 

3 - 12 

Amsterdamo, tra Rotcr- 
damo k Hull . 



3 - 10 

Lisbono, per holanda ŝipo 
al Southampton. 

9 - 

6 

_ 

Stokholmo, tra Mahno, 
Kopenhago, Esbjerg, k 
Harwich. 

10 - 

6 


Parizo, tra Dieppe k Ne\v- 
haven . 

4 - 

18 

4 - 6 

Berno, tra Hirson, Dunker- 
ko k Folkestone . 

8 - 

9 


Vieno, tra Passau, Afieno, 
Ostendo k Dover . 

12 - 

17 

o 

• 

Madrido, tra Irun, Parizo, 
Dieppe k Ne\vhaven .... 

10 - 

13 

— 


Ni avertis la turistan kompanion 
Cook's-\Vagons-Liis pri la Kongreso, 
k ili estas pretaj doni informon k 
helpon pri la vojaĝo ; K-doj sin turnu 
al la loka agento. 

Tendejo. Ni sukcesis trovi tendejon 
nur 8 km de la Kongresejo. La adreso 
estas S-ro Greenhalgh, High Barn 
Farm, Mount Road, Alkringlon, Mid- 
dleton, k por ĝin atingi, oni veturu 
6,4 km en norda direkto, laŭ la 


Middleton-a vojo el Manĉestro. La 
aŭtobusa kosto estas 5 pencoj, k 
troviĝas apude butikoj k farmbicno. 
K-doj alportu Ia proprajn tendojn, 
kovrilojn, fornojn, ktp, sed ni penos 
provizi kelkajn da tiuj por pruntedoni 
al la senhavuloj. La kosto por unu 
tendo estas 6 pencoj ponokte, k la 
kampo estas tiom kvieta, ke oni povos 
lasi la posedaĵojn duin la tago, sen la 
timo ke ili estos malaperintaj antaŭ 
la reveno. Por helpi la alilanduiojn, 
anglalingvanoj ankaŭ intencas tend- 
umi tie. 

Manifeslacio. Por atentigi la civit- 
anojn de Manĉestro pri la okazanta 
Kongreso, ni intencas organizi mani- 
festacion, kiu konsistos el parado tra 
la stratoj, sekvata de amaskunveno en 
publika parko. Ivvankam ni kunvokos 
aliajn klaskonsciajn asociojn por sub- 
teni nian entreprenon, la celo de la 
manifestacio estas propagandi la Kon- 
greson k la movadon, k tial ni petas 
la K-dojn alporti ĉiujn ajn standard- 
ojn, kiujn ili posedas aŭ povos inter- 
tempe fabriki, por ampleksigi nian 
propran kvanton. 

Povas esti, ke ni dividos la paradon 
en sekciojn — la piedirantoj, la 
bicildantoj k la aŭto-veturantoj. Aro 
da biciklantoj, portantaj devizojn, 
kiuj montras la urbon, el kie ili vetu- 
ris, estus ja neordinara propaganda 
metodo. Pli grandajn standardojn 
ni povus pendigi sur aŭtobusoj k 
ŝarĝveturiloj. 

Frakciaj kunvenoj. Sekretarioj de 
frakcioj, k aliaj specialuloj bonvolu 
anonci sian deziron okazigi kunvenon 
antaŭ la 1-a de junio, k ni faros la 
necesajn aranĝojn. 

OKK. 


POR STOPI LA BRECON 

Laŭ rekomendo de la XV-a Kongreso ni 
alvokas ĉiujn Gek-dojn fari sian eblon por 
helpi definitive likvidi la ŝuldojn kreitajn en la 
antaŭaj jaroj, kiuj ne estas forigeblaj per la 


ordinara buĝeto de la Asocio. 

44. lisio. 

H. Koopmans, Rotterdam . 5.— fr.fr. 

.1. Sapaly, Trĉvoux . 6.50 » » 

F. Amundsen, Oslo . 2.70 n. kr. 

H. Cachon, Eaubonne. 10.— fr. fr. 

Interhelpa Abonservo 

H. A. Buis, Bussum. 1.50 guld. 


Sennacieea Revuo 

ĉiumonatc 16 paĝoj, formato de 
« S-ulo ». Ilustrita. 

La aprila kajero enhavas i.a.: 

Krizo de moralo k religio. — Popol- 
instruado en Polio. — V. Ratenaŭ. — 
Patridefendo en Nederlando ? — Italaj 
laboristoj en Orientafriko. — Soci- 
politika panoramo. — Lileraluro pri 
scnlaboreco. kc, Pedagogio, Sub la 
Sagoj de 1’Kritiko, ktp, kc. 

Specimeno kontraŭ resp. kupono. Jar- 
abono sur bazo de 25.— fr. fr. SAT. 

La francaj sindikatoj antaŭ la milito 

La parizregionaj sindikatoj ekzam- 
enas momente rezolucion, kiu estas 
prezentita al ilia ĝenerala komitato de 
jenaj regionaj sindikatoj : geinstruist- 
oj, monfabrikistoj, mozaikistoj, kuir- 
istoj, juvelfaristoj, ĉapelfaristoj, pre- 
ciz-ilfaristoj, korektistoj, en la espero 
ĝin vidi akceptita de la tuta Unuiĝo. 
Gia teksto estas jena : 

La ĝenerala komitato de 1' pariz- 
regiona sindikat-unuiĝo proklamas la 
senkompromisan opozicion de 1’ fran- 
ca organizita laborista klaso kontraŭ 
ĉia milito. Konsiderante, ke ĉia milito 
estas antaŭ ĉio malvenko de Tprolet- 
aro, ĉar, en ĉiu lando, ĝi estas destin- 
ita porti Ia kostojn k unuavice tio 
postulas la « sanktan union » kun ia 
burĝa klaso ; konsiderante ankaŭ, ke, 
per la utiligataj rimedoj, de detruo, 
la moderna milito refaligus la civiliz- 
itan universon en tian barbarecon, ke 
por pluraj generacioj ĉiu vere homeca 
rekonstruado estus neebla, la ĝen. 
komitato deklaras : ke en nenia kazo, 
pro kia ajn niotivo k pro kia ajn 
kontrakto la laborista klaso donos 
sian aliĝon nek materian nek moralan 
al la milito ; k ke fine ĝi kontraŭstar- 
igos al ĝi sian tutan forton per la 
ĝenerala striko. 

Vidante la nunajn okazantaĵojn 
k notante la naŭzajn eldirojn k 
skribaĵojn publikigatajn kun la int- 
enco kvazaŭfrenezigi la publikon, la 
ĝen. komitato de l parizregionaj sin- 
dikatoj havas la devon elmontri, ke la 
agado de iu Hitler trovas sian kaŭzon 
en la Versajla traktato, kiun la labor- 
ista klaso francia ĉiam kondamnis kiel 
danĝeron por la paco. 

La Komitato ne kredas en la ŝaj- 
nigataj pacemaj sentoj de 1’franca 
burĝaro, kiu elspezinte miliardojn por 
starigi mortigilojn laŭlonge de l’ori- 
enta landlimo, krias pri skandalo, ĉar 
iliaj germanaj samideanoj marŝas sur 
iliaj postsignoj. La skandalo estus, se 
la proletaro unu plian fojon estus 
trompata de la terura hipokrito de 
siaj ekspluatantoj. La ĝen. komitato 
invitas ĝin resti klarvida, ne logiĝi 
per la mensogoj, per kiuj oni saturis 
ĝin dum la lasta milito. 

La Komitato, interpretanto de 
1’pariza lab. klaso, rifuzas partopreni 
en la konflikto, kiu kontraŭstarigas la 
imperiismojn; ĝi ne l iveros al ili 
kanonnutra ? on, kiun ili bezonas por 
plenumi siajn monstrajn planojn. 
Ĉio, sed ne tio ! La laboristoj volas la 
pacon ĉiupreze ! Ili volas la pacon 
ĉiarimede ! Jen la devizo. lli deklaras, 
ke ili donos nenian aliĝon al la milito, 
kiaj ajn estus la sofismoj, per kiuj — 
de unu k de l’alia flanko — oni klo- 
podas pravigi la nepravigeblan kri- 
mon gravediĝantan. 


I. P. E. NE VOLAS UNUECON 

Kiu legis aienle la lastan n-ron de 
«Sur Posteno » (febr.), tiu ne plu 
povas dubi pri lio. 

Ni ne volas tedi niajn leganlojn k 
misuzi spacon per ampleksa cilado el 
longega, sofismoplena rnalsprite ruzo- 
cela frunlpaĝa arlikolo , subskribiia de 
1 PE-Cenlro k CK SEU. Sufiĉu nur 
jeno: 

«Certe dum iuj kondiĉoj sur iu 
certa kampo ni povus ekiri komunan 
fronton, ankaŭ kun tiuj SAT-anoj, 
kiuj kontraŭstaras en siaj landoj al Ia 
milito, al la faŝismo. Sed ankaŭ tiarn 
ni devos memori ke la nuntempa SAT 
estas estrata de danĝera, idealisma, 
kontraŭrevolucia ideologio, ke ĝuste 
tiu ideologio povas malhelpi nin en 
niaj finaj celoj. » 

Ni simple rimarkigas, ke la « ideo- 
logio » de SA T ne povas esti « danĝ- 
era », ĉar nia Asocio ĉiam rifuzis 
akcepti iun ajn soci-polilikan pro- 
gramon. Ni do rediru tule simple, ke 
SAT estas malferma al ĉiuj tendencoj, 
al ĉiuj « idcologioj » ekzistanlaj k 
-ontaj en la laborisla movado: Stalin- 


ĈU ESPERANTO SERVU KIEL 
KLASBATALILO ? 


anoj k Trockianoj, ekzcmple, rajtas 
esii SAT-anoj. Sekve eslas do lule 
klare, ke nur SAT celas k ebligas 
unuecon. 

La IPE-anoj ja daŭre klopodadas 
aperi anlaŭ la esperanlista publiko en 
la pozo de unuecemuloj ; ili aliflanke 
jorie penadas por esligi fendon inlcr 
la estraro de SA T k la SA T-membraro, 
klaĉadante, kvazaŭ la SAT-eslraro ne 
spegulus la opinion de la anaro. Nu, 
ni ne eslos la trompiioj en tiu ludo , 
ni konstatas la fakton: ĉe IPE oni 
parolas pri unueco, sed agas laŭ 
maniero, kiu malebligas ĝin. Finfine 
ĉiuj sinceraj lab. esperantisioj ek- 
komprenos tion. 


NE INFEKTIGU 
PER ESPERANTO ! 

Kiel « Heroldo » de 15. marto kun 
malĝoja rezignacio sciigas fruntpaĝe, 
la regna ministro Hess, anstataŭanto 
de Hitler, malpermesis al ĉiuj mem- 
broj de 1’nacisocialista partio k dc ĝiaj 
suborganizoj 1 , esti samtempe inem- 
broj de iu artlingva organizo. Tio 
devigas la prezidanton de GEA k 
aliajn ĝiajn membrojn, same kiel 


1 A1 kio certe ankaŭ kalkuliĝas la sindikatoj, 
la sportasocioj, ktp, kc. 


multajn membrojn de UEA en Germ- 
anio, eksiĝi. « Heroldo » sekve de tiu 
nova bato decidis transloĝiĝi ekster- 
germanien, por ne tute perei. 

Ni ekscias ankaŭ per la sama arti- 
kolo, ke pro la fakto, ke negermani- 
anoj bojkotis la Kolonjan «Herol- 
don », ĉi tiu perdis tri kvaronojn de 
sia abonantaro ekster Germanio ! 
Dume en Germanio, pro la ŝovinisma 
atmosfero sendube, ĝia abonantaro 
proksimume duoniĝis depost 1931. 

La supra ministra malperineso ne 
povas mirigi nin ; ĝi estas nur logika 
sekvo de blinda naciisma politiko k 
tute konsekvenca de vidpunkto de 
integra naciisto. Malgraŭ la ĉiamaj 
asertoj k ĵuradoj, ke esperanto estas 
nura ilo, kiu povas same bone servi 
al ŝovinisma propagando kiel al sen- 
naciisma, la germanaj regantoj klar- 
vidas, ke la konstanta praktikado de 
artefarita lingvo universala devas 
havi sekvojn danĝerajn al la naciismo, 
malfavorajn por la nacieca spirito- 
stato de 1’uzanto. Neniun pli potencan 
helpanton ja havas la naciismo ol la 
nacia lingvo kun ĝia dum jarcentoj 
amasigita balasto da tradicio, hist- 
orio, edukaĵo naciaj. Uzu racian, 
sennaciecan, universalan lingvon, k 
la tuta mistiko de 1’naciismo vane 
atakos vian konscion . . . Al libera 
homaro komuna lingvo ! 


Post la kulisoj 
de milftto 

Inter Paragvajo k Bolivio. du 
respublikoj en Sud-Ameriko, furiozis 
dum kelkaj jaroj milito. Publike la 
batalo okazis pro vastega duondezerta 
regiono Grand-Cako, kiun ambaŭ 
deziris posedi. La du respublikoj 
havas sufiĉe vastajn regionojn por sia 
maldensa loĝantaro, sed estas, mal- 
graŭ abunda natura riĉo, tre inalriĉaj. 
Estas do nature, ke ni serĉu eksteran 
kaŭzon pro la sangoverŝado inter la 
du parencaj ŝtatoj. 

Antaŭ kelkaj jaroj esploristoj de la 
potenca usona petrolfirmo Standard 
Oil trovis tre riĉajn petrolfontojn en la 
pribatalata^regiono. Ili sin turnis al 
la ŝtatistoj de Bolivio por akiri kon- 
cesion ekspluati la riĉaĵojn, sed la 
landlimproblemo kun Paragvajo ne 
estis solvita. 

La famo pri la petrolfontoj tuj 
disvastiĝis en Paragvajo, k aperis sur 
la scenejo angla petrolfirmo ŝel (Shell) 
kiu petis rajton ekspluati la petrol- 
fontojn de Paragvajo. l'io estis la 
vera kaŭzo de la longdaŭra dramo. 
Ambaŭ ŝtatoj estis suliĉe bone ekip- 
itaj per plej modernaj militmaŝinoj k 
municio. Liveris armilojn ŝtatoj en 
Eŭropo, kies reprezentantoj ĉe Ligo 
de Nacioj deklaris la militon inter 
Bolivio k Paragvajo « neleĝa ». 

Dume la angla petrolfirmo ŝelo 
subvencias Paragvajon k same sub- 
vencias Bolivion la usona petrolfirmo 
Slandard Oil. Rikane ridaĉis la muni- 
cifabrikaj ĉefoj, dum mortagoniis niaj 
fratoj, la junularo, sur la batalkampo. 
Ploradas senespere la karulinoj de 
1’ murditaj soldatoj. 

Muri (10‘i). 


VEKIĜO 

Mia esperantisla amiko enkuras la 
ĉambron k krias « bonan lagon », k 
luj posle: « Pardonu al mi, se mi vekis 
vin ». La laslon li diris kun tono 
nemiskomprenebla, ĉar la horloĝo mon- 
tris la 12-an iagmeze, k mi ekdormetis 
sidante sur seĝo. 

Per bone formitaj fruzoj mi res- 
pondis k post nelonge ni vigle inler- 
babilis esperante pri ĉio ajn. Subile 
mi diras, ekmemoranle la nolon pri 
varbado de anoj al SAT: « Ĉu vi ne 
inlencas baldaŭ SAT-aniĝi ? » 

« Mi ne scias », li respondis hezile, 
« ĉu lio eslas necesa ? » 

« Jes, tio necesas por nia organizo 
varbi anojn, ĉar aliel ĝi formorlus. » 
« Komprencble por via organizo lio 
gravas, sed por mi, ru vere ? » 

« Kara amiko », mi turnis min al li, 
« vi ja eslas laborislo, k kiel tia vi 
nepre devas subleni vian propran org- 


La sekda vivo- 

en Nederlando 


Kiam la legantoj havos en manoj tiun ĉi 
n-ron, jam forpasis la Jubilea Kongreso de 
1’Federacio de lab. esperantistoj en Nederland- 
lingvio. Pri ĝia solenado oni legos raporteton en 
la proksima numero. Dume, kompletige al la 
inform-artikolo, aperinta pri la nederlanda 
organizo en la febr. «S-ulo », ni publikigas ĉi tie 
verkaĵon pri varbmetodoj, kiu povos interesi 
ĉiujn k precipe la aktivajn varbulojn. — lied. 

Estas dezirinde, iaŭ propaganda 
vidpunkto, havi bonan superrigardon 
pri la organiza laboro de nia movado 
en ĉiuj partoj de la mondo. Pro tio 
mi volonte akceptis la peton verki 
artikoleton pri la sekcia (grupa) 
laboro de nia Federacio. 

Car FLE estas laborista organizo 
poresperanta, ĝiaj sekcioj — fakte 
societoj el federacianoj — havas la 
taskon propagandi, la lingvon esper- 
anto inter la laboristoj. Multajn afer- 
ojn prizorgas la Federacio mem 
(vd. « S-ulo »n 438, pri « organizo en 
Nederl. »). Sed, ĉu tio signifas, ke la 
sekcioj estas ĉiel dependaj ? Ne, male, 
en ĉiuj aferoj, ne federacie reguligitaj, 
la sekcioj estas tute sendependaj. 
Pro tio ekzistas, kvankam rilate la 
ĉefaferojn ili ĉiuj estas samspecaj, 


anizon, k kiel laborista esperanlisto vi 
devas konsideri kiel vian devon subleni 
vian propran asocion iutmondan. kiu 
eslas SAT. » 

« Sed mi ne miksiĝas en polilikajn 
aferojn, mi nur legas espcranton, k 
esp-o staras super la politiko. Cu vi 
kredas, ke Zamenhof volis miksiĝi en 
batalon dekstre aŭ maldekstre por iu 
diverskolora celo ? » 

« Ne, K-do, la Zamenhufa ideo pri 
esperanto ne eslis, ke ĝi servu kiel ilo 
por polilikaj celoj, ĉar la elpensinlo de 


/ Trovu klaran analizon 

pri nia movado en 

FOR la NEŬTRALISMON 

(E. Lanti) 

S-a eldono 

32 pĝ. Prezo : 1.80 fr. fr. (SAT) 


nia lingvo estis tre pacerna homo k nur 
deziris pacon inter la homaro, sed — 
mi daŭrigis — Zamenhof ja neniam 
eslis prolelo k pro lio ne sentis la 
bezonon konlraŭbatali kapilalislojn kiel 
tii. Ĉu vi eble opinias maltrafe uzi 
esp-on por klerigi niajn laborfralojn ? 
Cu eslas erare konlraŭbaiali stulton, 
vanton k similajn malvirlojn; aŭ ĉu 
vi konsideras trafe, ke ni kubutfrotu 
kun niaj subpremanioj, kiel faris la 


« neŭtraluloj » lasljare en la Roma 
kongreso ? » 

Mi finis, k posl ioma silento mia 
amiko ekslaris, donis al mi la manon k 
diris: « Eble estis vi, kiu vekis min ; 
ĉiuokaze mi pripensos la aferon. Cis 
revido ! 

Zargo. 


Tra la Esperanta Gazetaro 

Kial la esp. movado limak-ire progresas ? 

Pri tio donas interesajn klarigojn S-ro Radoŝ. 
Zvonimir en la kajero 1-2 de « La Suda Stelo ». 
Ni citas : «. . . Ni pensas ne erari, se ni asertos, 
ke ĉefaj kaŭzoj malhelpantaj pli rapidan pro- 
greson de nia movado, radias el homa nekon- 
fidemo al ĉio nova, precipe, kiam tio elprofunde 
ŝanĝus la ĝisnunan homan inondrigardon. 
Krome, ni devas konscii, ke grandega falango 
da niaj kaŝitaj malamikoj kreas atmosferon 
kontraŭan al nia inovado. Grandega estas nom- 
bro da homoj, kiuj instruante t.n. vivajn ling* 
vojn, perlaboras tiamaniere sian panon ĉiu- 
tagan. Kaj ĉu ni kredu, ke estas al ili tute egale 
ĉu ili hodiaŭ ĉesos instruadi « kulturajn » ling- 
vojn ? . . . » 

Tainen la aŭtoro esperige konkludas : Nia 
movado tamen progresas; « progresado, kiel ja 
ĉio sana, estas malrapida sed cerla *. 

Movado serĉas jorlon per unueco. 

En la kolonoj de neŭtralaj esp. gazetoj oni 
nun multe diskutadas pri organiza unueco k 
precipc pri savo de UEA, kies situacio ne estas 
brila. Ne ĉiuj tamen konsentas pri la nun 
aplikata principo, bazi la tutmondan movadon 
sur naciaj organizoj (k sekve naciecaj principoj), 
kio forprenis de UEA tion, kio faris ĝian antaŭan 


tamen inter ili sufiĉe da diferencoj. 
Por doni kiel eble plej ĝeneralan 
komprenon, mi priskribu precipe la 
internan vivon de unu el la plej viglaj 
sekcioj en Amsterdamo. 

Ciu grupo konsistas el minimume 
kvin membroj, loĝantaj en sama 
loko. Ciu grupo havas sian propran 
estraron k mem decidas aferojn 
koncerne la internan vivon, kiel ekz. 
kotizon k kursmonon. La cirkonstancoj 
donas al ili, laŭ bezono k amplekso, 
propran internan vivon, sed tamen ili 
havas bonan interkontakton pere de 
la Federacio k la distriktoj, urbaj k 
provincaj. 

En la lastaj jaroj la Federacio 
aranĝis « verdan monaton » en sept- 
embro. Tiucele ĝi eldonas milojn da 
flugfolioj, broŝuroj, afiŝoj ktp. La 
sekcioj laŭbezone mendas tiujn aĵojn 
k prizorgas la disdonadon. En nia 
grupo ni ekzemple disvastigis pasint- 
jare 15 rnil flugfoliojn k proks. 150 
broŝurojn. Antaŭe elektita propag- 
anda komitato pristudas ĉiujn eblojn 
k donas planon al sia estraro. Tia 
plano enhavas du partojn : Iabor- 
programon k liston da uzeblaj rim- 
edoj. 

Post dumonata prepara laboro,. en 
aŭgusto komenciĝas la praktika akt- 
iveco. La grupgazeto instigas la 


membrojn partopreni la laboron, k 
jen niaj anoj vidiĝas surstrate. Kelkaj 
prenas farbujon k penikon k per tio 
pentras reklamajn vortojn k verdan 
stelon sur la stratajn pavimojn 1 . 
Samtempe aliaj disdonas Ilugfoliojn 
aŭ vendas broŝurojn en laboristaj 
kunvenoj. Memfarita reklamĉaro tra- 
veturas la stratojn. En butikoj pendas 
anoncoj pri la kursoj. Malantaŭ 
fenestroj oni vidas la afiŝojn k ekstere 
lignajn llagojn. En la ĵurnaloj aperas 
propagand-artikoletoj k en diversaj 
lokoj niaj K-doj parolas en kunvenoj. 
Cio indikas la « verdan monaton ». 

Car la federacia ekspozicia materi- 
alo montriĝis jam nesufiĉa por ĉiuj 
sekcioj (136), multaj sekcioj komencis 
mem kolekti tian. Dum Ia tuta jaro 
kelkaj laboremuloj kolektas, sur- 
gluas, desegnas k kolorigas, por ke en 
septembro la grupo liavu belan eks- 
pozicion La gazetoj publikigas anonc- 
ojn pri dato k loko, por altiri la 
atenton de la publiko. Cenerale la 
ekspozicioj estas la centro de la tuta 
grupa propagando, k ne estas escepto, 
ke enskribiĝas tie pli ol 100 kursanoj 
(eĉ 200 por la kursoj de unu sekcio. 
En Amsterdamo estas 18 sekcioj). 


1 Diference de alilandaj kutimoj tio estas 
permesata en Nederlando. — Fted. 



























forton k kio laŭ la pure organiza flanko respondis 
al la strukturo de SAT. 1 Ekzemple en « Heroldo» 
de S. marto vicprezidanto de UEA (s-o Isbrŭ- 
cker) skribas : « Se UEA volas vere meriti sian 
epiteton « universala », ĝi devas komenci mal- 
ferini sian pordon kiel eble plej larĝe . . . La 
sistemo de Ilodler . . . estas detruita k la nuna 
UEA nur havas la nomon komuna kun la antaŭa. 
Sed mi antaŭdiras, ke tiel longe, kiel oni ne 
rekomprenos Ia vastajn principojn, laŭ kiuj 
Zamenhof, Ilodler k multaj aliaj pioniroj — 
kiujn oni forpelis unu post la alia el la aktiva 
rnovado — imagis al si la esp-istan « Trataron », 
la Heroldo k aliaj esp. pcriodikoj povos ankoraŭ 
dum longa tempo plenigi siajn kolonojn pri la 
temo de la organizo, sed la deziratan organizon 1 
ili ne atingos I » 

Espcranlo-hongresoj scn espcranlo 

E1 « Heroldo » (8.III.) pri poslkongresa eks- 
kurso al Tripolio en aŭgusto lastjara : « . . . la 
redaktoro tralegis kelkajn alineojn el letero 
de Helmi Dresen 2 el Afriko, kie ŝi interalie 
raportas, ke dum la Ivrozado ŝi multe perfekt- 
iĝis . . . en la franca lingvo, precipe cn la 
akcento. » — Senkomente. 

Severa reccnzisto. 

Pri la « Plena Gramatiko » (KaIocsay-Warin- 
ghien), pri kies tro granda liberemo k arbitra 
kreemo de nefundamentecaj reguloj ni ankaŭ 
parolis en nia recenzo (« S-ulo * 435), la malnova 
akademiano k vortaristo Paul JSijlen en «Svenska 
Esp. Tidningen » (niarto) aperigas tre severan 
kritikon. Ekz. li skribas : « Tiu verko, kiu mon- 
tras al ni multan lertecon k erudicion pri gram- 
atikoj laŭ la latinrutina senco, tendencas fari el 
la akvoklaraj reguloj k komunkomprenaj leĝoj 


1 Kvazaŭ simboligas tiun ŝanĝon la jus 
anoncita translokiĝo de UEA el Cenevo al 
Londono. 

2 Estonianino. 

de esp-o ian skolastikan komplekson vualitan 
de milvorta terminologia aparato, en kiu la 
mizera lingvo esperanto dronas, tiel ke oni tute 
perdas ĝin . . . la tuto estas stranga supo tro 
spicita per propraj kapricaĵoj k arliitroj. * 
Pri foneliko i.a. : « Jen facilanima provo sanktigi 
personan eraran elparolon francan-hungaran 
. . . konlraŭ Zamenhof. »« . . . Kun siaj merit- 
oj detalaj la ■ Plena Gramatiko » estas malesp- 
erantajo ...» Tio cstas utila antaŭparolo por 
aĉetontoj k uzontoj I 


LIBERON ! 

Iĝis laŭmode — en ĉiuj tavoloj de 
la socio — admiri iun aŭ alian formon 
de diktaturo. Cu tial oni konkludu, ke 
la homoj ne plu ŝatas la liberon ? 

Ho, tute ne ! A1 la milvizaĝa dio 
«Libero » nuntempe ja ne mankas 
adorantoj k pastroj. Ciam akurate la 
registaroj prizorgas la liberon de la 
bonaj civitanoj : fmancistoj, industri- 
istoj k.a. La liberon de ŝtelistoj sen- 
lace defendas la advokatoj. Ciu bonzo 
de ĉia religio ne ĉesas postuli la Iiberon 
propagandi sian doktrinon. La armeoj 
eble pli vigle ol iam gardas la liberon 
de la patrioj, k la policoj tiun de la 
ŝtatoj. Eĉ la diktatoroj, tiuj fervoraj 
ĉampionoj de la nacia sendependeco, 
ne malofte montras sian liberamon. 
Sed ne utilas plimultigi la ekzemplojn. 
Sufiĉas konstati, ke en nia civilizita 
mondo ĉiun peceton da libero oni 
poluris, klasifikis, leĝigis. A1 ni, kult- 
uraj homoj, efektive ne povas konveni 

la kruda libero de primitivuloj k 
bestoj. La nia baziĝas sur disciplino. 
Obeado al la Estroj estas nepra 
kondiĉo de kolektiva k individua 
liberstato... 

Dume el la mizer-abismo ĝemego 
eliĝas : « Liberon !! » Sed la Estroj 
absorbitaj per siaj taskoj, ne aŭdas... 

Spartako. 


Frakcia Vivo 

Komuniko de la Sennaciista Frakcio 

Tial ke K-do Lanti tre baldaŭ fariĝos sen- 
hejma vagulo tra la inondo, li do ne plu povos 
prizorgi materiajn aferojn de 1’Frakcio. Kiu 
prenos sur sin tiun zorgon ? Pri tio povos decidi 
1' rakci-kunsido, okaze de 1’SAT-Kongreso en 
Mandestro. Provizore prizorgos la funkciadon de 
ITrakcio K-do Pakje, al kies adrcso oni sendu 
de nun ĉion rilalan al la Frakcio : Esperanlo, 
P. K. 92 Nyon (Svisio). • 

Antaŭ sia foriro el Francio K-do Lanti 
dissendos la 6-an n-ron de Herezulo al la K-doj, 
kiuj pagis la abonon por 1936. Kiuj deziras 
aboni aŭ renovigi sian abonon, tiuj bonvolu sin 
turni al la supra adreso. En kiu lando la 7-a k 
8-a n-roj de Herezulo povos esti cldonataj, nun 
ni ankoraŭ ne scias. Ĉiaokaze la abonantoj povas 
esti tute trankvilaj : ili ja ricevos kion ili rajtas 
postuli . . . 

Kvankam K-do Lanli ne plu prizorgos la 
Frakciajn aferojn, tio ne signifas, ke li tute for- 
tirigas de 1'batalo. La poŝto estas ja tutmonda 
servo, kiun povas uzi eĉ vagulo . . . 

En nia frcnezplena epoko, kiam diversspecaj 
patriotoj pretas partopreni novan, t lastan» 
militon, ni pliflrmigu la reton de niaj inter- 
rilatoj k ĉiel provu teni nin for de la frenez- 
aĵoj . . . 


Dumvintre la sekcioj aranĝas siajn 
kursojn. Ke tio estas sufiĉe grava 
tasko, evidentiĝas per la fakto, ke unu 
el la roterdamaj sekcioj en la pasinta 
jaro havis proks. 250 kursanojn. 
Tamen multe faciligas tiun taskon la 
Federacio per tio, ke ĝi eldonis du 
taŭgajn lernolibrojn por komencant- 
oj. Kursoj partoprenataj de ne pli ol 
20 personoj montriĝis plej sukcesaj : 
unue restas ĝis fino granda parto el la 
lernantoj ; due la instruo estas pli 
efika pro la eblo de pli bona kontakto 
inter gvidanto k kursanoj. Nur por 
rektmetodaj kursoj necesas havi pli 
grandan kvanton. 

I’or ke la kursanoj jam antaŭe estu 
informitaj pri nia organizo, la Fede- 
racio havigas al ili nian gazeton dum 
la tuta kurso por 25 cendoj. Kom- 
preneble tio tre faciligas la membro- 
varbadon post la kurso. Generale 
8>liĝas 35-45 % el la komencnombro. 
— Aliĝinte, la komencantoj havas 
okazon sin kapabligi laŭvole k laŭ- 
Pove, ĉar ĉiujare ni aranĝas, krom la 
komenckursoj, parolkursojn, daŭrig- 
a jn kursojn k kursojn por diplomo pri 
lingvoscio. Poste oni povas aliĝi al la 
sludrondoj por akiri la diplomon pri 
instrukapablo. Bonan gvidilon por 
tiu celo ni trovis en la studgazeto « La 


Progresanto », kiu enhavas rubrikojn 
por diplom-studantoj. 

Bezonante por tioin da r kursoj aron 
da kursgvidantoj, ni multfoje organ- 
izas specialkursojn por tiaj kvalifik- 
uloj. PasinLjare nia grupo organiziŝ 
tian por tuta Amsterdamo. La am- 
sterdama distrikto rekomendis ĝin, 
tiel ke la partopreno fariĝis sukcesa ; 
50 partoprenantoj profitis la okazon 
por aŭskulti la instruajn lekciojn de 
niaj plej spertaj K-doj pri gramatiko, 
kursgvidado, literaturo, historio k.a. 

Ciuj sekcioj aranĝas por^iaj anoj 
ĉiusemajnan konversacian vesperon. 
Plej ofte oni traktas tie lingvajn afer- 
ojn, krome oni ludas, kantas aŭ kon- 
versacias, kompreneble instigcele esp- 
erantlingve. En malgrandaj sekcioj 
tia aranĝo ĝenerale kontentigas la 
membrojn, sed en la grandaj Lio ofte 
estas vera problemo, pro tio ke la 
anaro konsistas el tri partoj : komen- 
cantoj, progresantoj k spertuloj. Kon- 
tentigi ĉiujn samtempe, ne eblas laŭ 
la konata aranĝo, k tial, por solvi la 
problemon, ni starigis komitaton por 
interna vivo. La rezulto estas, ke nun 
en ĉiu monato okazas du konversacioj 
por komencantoj, unu kulturvespero 
por spertuloj k unu kerno-vespero. 
En kvinsemajnaj monatoj estas du 
vesperoj por spertuloj. Per tio ni nun 


kontentigas ĉiujn kategoriojn laŭ 
speciala programo. Por komencantoj 
la prograinoj enhavas ekz. pritrakton» 
de lingvaj aferoj, komunan Iegadon, 
ludojji, korespondadon', simplajn de- 
mandojn ktp. 

En spertulvesperoj ni atentas du 
llankojn, nome lingvon k laboristan 
esperantismon. Pritraktataj estas ekz. 
studado de esprimoj, stilo k vortaro, 
literaturo, historio k movado, inter- 
naciismo k sennaciismo, «per esper- 
anto por socialismo », la laboro en k 
por SAT, ktp. La kernovesperoj 
donas bonan okazon trakti ĉiujn 
organizajn aferojn. 

Car tamen restis la malnova regulo 
ke ĉiu membro rajtas viziti ĉiujn 
kunvenojn, montriĝas, ke ni ekiris la 
bonan vojon : nun el 100 membroj 
regule ĉeestas 40-50; antaŭe el sama 
nombro nur 20-35. Plie, malgrandiĝis 
la nombro da eksiĝoj. 

Mŭltaj grupoj posedas propran 
bibliotekon, en kiu troviĝas la plej 
bonaj k instruaj verkoj. Por la aliaj 
sekcioj k disaj membroj la Federacio 
havas ses vojaĝantajn bibliotekojn. 

Tiuj, kiuj deziras pli detalajn 
informojn pri iu(j) sekcia(j) aranĝo(j), 
povas peti ilin de 

YV. H. v . Lier, Schaepmanstr. 5, //, 

Amsterdam (WJ). 

FAKA MOVADO 

Helpu efeklivigi bonan ideon ! 

En la batalo por nova, pli humana sociordo, 
ni devas serĉi ĉiujn eblojn, kiuj helpu nin kolekti 
la amasojn ĉirkaŭ niaj ideoj, veki indiferentul- 
ojn k instigi ilin al kunbatalo. Unu el la ebloj 
estas «Publika Scenejo», de kie oni povas senpere 
atingi la orelon k koron de Tamaso — ĉu per 
seriozaj ĉu per humoraj teatraĵoj, satiroj ktp. 

Subskribinta K-do, senlabora artisto, jam 
delonge nutras la ideon pri fondo de teatro, kies 
repertuaro estu pure laborist-tendenca. Por 
efektivigi tiun ideon. ra» bezonas la helpon de 
konsciaj K-doj, k pro tio turnas min al vi, tut- 
mondaj K-doj. Proponu taŭgajn teatraĵojn vere 
arte altvalorajn k lab. tendencajn, kiuj ne post- 
ulas tro ampleksajn aranĝojn; indiku la prezon 
k prefere koncizan resumon pri la enhavo de 
Tteatraĵo. La teksto povas esti angla, germana 
aŭ esp-lingva. Konsciante pri la manko de tia 
teatro, mi esperas ke modesta komenco estosebla 
k certe trovos subtenon en formo de abonantoj 
ĉe iaborista klaso. 

KAIoj, pruvu vian solidaran helpemon per 
baldaŭa respondo. 

Adreso : Knul Holm , SOrgarden 102, Mĉlndal , 
Svedio. 


Ekster nia Movado 

Kun la angla, franca, germana k nederlanda, 
esp-o estis oflciala kongresa lingvo, egalrajta kun 
la grandaj naciaj lingvoj, okaze de Konferenco 
de 1’Asocio por nova eduko en Utreĥto (Neder- 
lando), de 14.-20. aprilo. Ankaŭ okazis esp- 
lingva parolado pri la temo « Esp-o kiel helpilo 
en la eduko al kunvivado ». 

En la tendaro de la danaj militrifuzantoj esp-o 
estas instruata. 

La 18-an de majo, en la «Tago de Bonvolo », 
la infanaro de Kimrio ripetos sian tradician tut- 
mondan mesaĝon por la mondpaco. La radia 
disaŭdigo de 1’alvoko okazos en la lingvoj kimra, 
angla, franca, germana, itala, hispana k en 
esperanto. 

En Oslo (Norvegio) oni ĵus akceptis rezolucion 
pri esperanto kiel fako en la popollernejoj. 

La 9-a Jugoslava Esp. Kongreso okazos 30.V.- 
2.VI. en Ljubljana , kun specialaj aranĝoj por 
blinduloj, katolikoj, instruistoj k laboristoj. 
Konferenco de laboristaj esp-istoj okazos la 
1. junio matene. La ĉefaj aranĝoj estos radie 
disaŭdigataj per la loka stacio. 

Esperanlo-Domo en Arnhem (Holando) : Kurso 
pri esp. literaturo, 25.7.-1.8.; Intern. perfektiga 
kurso, 3.8.-8.8.; Seminario por Cseh-instruistoj, 
10.-15.8.; Hondvojaĝo tra Nederlando, 17.-22.8. 
Adr. : Riouwstr. 172, Ilago (Cseh-Instituto). 

RADIO-NOTOJ 

Aperas de nun presita bulteneto Internacia 
S.O.S. Bulleno. Redaktas k eldonas s-ro Alglave } 
A/., 150, rue Cronte-Voye, Blanc-Misseron 

(Nord), Francio. Jarabono 9.— fr. fr. por landoj- 
stokholm-konvencianoj; por aliaj 12.— fr. fr. 
La gazeteto anoncas la radio-elsendojn pri k en 
esp-o. 

Cefiaj elsendoj: 28.4. (Moravska Ostrava, MET 
18.00-18.15 h.) Blaha pri politika temo; 29.4. 
(Brno, Praha k M. Ostr. MET 22.15-22.30) : 
Cefioslovakio laboranta; 5.5. (Mor. Ostr., 

18.00-18.15) kontraŭtuberkuloza ligo; 6.5. (Brno 
ktp, MET 22.15-22.30) esp-lingva radioludo; 
12., 19., 26.5. (Mor. Ostrava, samhore kiel 
antaŭe). 


V* 


G. Bastjan : 


LA 

LIBERECANA 

SOCIO 


Tradukis A. Ozre. 


54 p. 

11x17. Prezo : 3.60 

fr. fr. 



SAT-eldono. 




Recenzejo 


JPPMHMPHPSI 

FLE : JUDILEUM BOF.K (JUBILEA LlBRO) 
1911-1936. Eldono : Federacio de Lab. Esperant- 
isloj , Amstcrdam (Postbus 0.50). Prezo : 0.50 
guld. (5.— fr. fr.). 160 pĝ. Form. 15,5 x 23,5 cm. 

Tiu ĉi tre bele prezentita, per multaj bildoj 
ornamita jubilea eldonaĵo, aperanta en kvanto 
de 5.000 ekz-oj, prizorgita de K-doj G. P. de 
Bruin k J. v. \Vijngaarden meritas vere sian 
nomon «Jubilea Libro ». Ci estas plua atestilo 
pri la forto de la Federacio nederlanda k estas 
propagande tre valora, — ankaŭ por SAT, kiu 
trovas honoran lokon tra la tuta Iibro. (La teksto 
estas nederlandlingva, escepte de kelkaj ali- 
landaj salutleteroj.) 

N. B. 

V* Annie Rebers : La unuaj paŝoj en nova 
mondo. Eld. Federacio de Lab. Esperantistoj, 
Postbus (W)6, Amslerdam. 5 libretoj po 16 paĝoj. 
Form. 15x20,5 cm. Prezo por kajero 12 y 2 ct. 
(1.25 fr. fr.). 

Tiuj plaĉe prezentitaj k ilustritaj kajeroj estas 
enkondukitaj per nederlandlingva antaŭparolo 
de 1’prezidanto de FLE. Tiuj libretoj helpos 
agrabligi esperentan kurson k formas la antaŭ- 
ŝtupon por la « Unua Legolibro de SAT». 
Ilia instrua valoro estas senduba, same ni rim- 
arkis kun plezuro la klasbatalan tendencon. La 
lingvo estas senriproĉa, kion cetere tiaj eldonaĵoj 
postulas eĉ pli ol ajnaj aliaj legaĵoj. — N.B. 

^Ilustrita Lernolibro por praktika kom- 
enca kurso. Aŭtoro : Delfi Dalmau. Adreso : 
Apart. 5081, Barcelono. 30 pĝ. Form. 16,5x 
23,5 cm. Prezo : 1 angla ŝil. (30 ekz. 1 angla 
funto). 

Lernilo por komencantoj laŭ didakta metodo, 
entute verkita en esp-o, kun bildoj montrantaj 
la objektojn, kies nomojn la lernanto akiras per 
la 12 tre koncizaj lecionoj. 

^Edmond Privat : Interpopola Konduto. 
Originalo. 154 pĝ. Form. 13,5x20 cm. Eld. 
Literalura Mondo } Budapest. Prezo broŝ. 3.—, 
bind. 4,50 sv. fk. plus 10 % por sendkostoj. 
Artoscienca serio de AELA, 1935. 

Recenzo aperis en «Senn. Revuo ». 

VI. Lejzeronvicz : El la Verda Biblio k 
Babiladoj kun Horaco Serĉer. Humoraj 
skizoj el la esperantista vivo. Ilustris R. Laval. 
Eld. Literatura Mondo } Budapest, 1935. 104 pĝ. 
Form. 11,5x14 cm. Prezo : broŝ. 0.90 sv. fk., 
plus 10 % por sendkostoj. 

Recenzo aperis en «Senn. Revuo ». 

KSe construye el Socialismo en la U.R.S.S. 
de E. Lanti k M. Ivon. Eldoncjo : Ncrvio } Riva- 
dania 1273, Buenos-Aires (Argentinio). Formato : 
18,5x 13,5 cm. 80 p. Prezo : 20 ctvs. 

Ci tiu broŝuro estas la hispanlingva eldono de 
Cu Socialismo konstruiĝas en Sovetio ?, kiun ni 
recenzis en la n-o 437 de « S-ulo ». 


MEMORNOTO 

Represis el « S-ulo » : The Industrial 
\Vorker t Chicago, 14.3.; The Truth Seeker t Bell 
(Kalif.), 19.3. (Vupertalo). 

Represis el «S. R. » : Arbelare-Kuriren t 
MalmO, 14.3. (pri Abisenio). 

Priesper. artik. k notojn enpresis : 
Signalen , Stokh., 12., 19., 26.3., 2.4.; Le Libe - 
taire } Paris, 13.3.; VEcole Emancipalrice , 
Saumur, 15.3. (kurso), 5.4. (recenzo); P.T.T.- 
Paris, 26.3.; D. Nieuvoe Fakkel, Amsterd., 3.4. 

Pri SAT aperigis informojn : Simbolo t Rosa- 
rio (Argent.), n-o 5 (du plenaj paĝoj kun statut- 
ekstrakto ktp); La Voix Libertaire } Limoges, 

28.3. 

Pri la Kongreso : Manchester Evening Neivs , 

23.3. k sekvant. tagojn (ĝis 1.4.). 


Portugalianoj ! 

Bedaŭrinde la rilatoj kun vi estas tre 
facilaj ! Laŭ lasta sciigo el Lisbono eĉ la SA^ 
organoj estas konfiskataj registare, kvanki 
oficiala malpermeso ne ekzistas. Almenaŭ scij 
ke la ckspedo estas farata el nia presejo si 
neŭtrala banderolo same regule, kiel ĝi est 
farata por ĉiuj aliaj landoj. Ni do neniel respor 
ecas, k estas necble al ni — kiel okazis ofte 
nun — elspezi duoblan afrankon por sendi 
gazetojn duan fojon, ktp. 

Kiuj ne ricevos regule, perigu al si la gazel 
tra la Lisbona centro (peranto). 


MCorespon dado 

(Simpla trilinla anonceto kostas 4.50 fr. fr.)| 

Ĉeŭoslovakio 

Mi interŝanĝas 100 poŝtinarkojn kun 
landoj. Adr. : Franz Erbeti } Ilochstr. 2 
Grŭnwald a. N. 

K-do Al.HaUas } Nam. svobody 12-111, f'rt 
dez. koresp. kĉl, certa resp., interŝ. gaz. libroji 

FRANCIO 

K-do Johano Gimenez , Maison Vinas,, Coi 
nonsee (Hĉrault), dez. korespondi kun Gekairii 
adoj el ĉiuj landoj. 

Geinstruistoj deziras koresp. kun eksterlan«i 
anoj, precipe hispanoj. F. Coadou, rue Jul( 
Maciet, Chŭteau-Thiernj (Aisne). 

5 Gek-doj el nova grupo deziras koresp. ki 
eksterlandanoj, pecipe U. S. S. R., Anglio 
Hispanio. Post elekto, almenaŭ PK estos sendc 
taj al ĉiu skribinto. Peranto: Georges Jarrossi 
101 rue Nationale, Cholel (M. et L.) 

Nederlando 

K-do J. Tiele, Coolschestr. 71 B, 3 x 
Rollerdam , volas korespondi kun K-doj en 
tuta mondo pri ĉiuj temoj. Resp. gar. 

Mi petas informajn leterojn (pri plej div 
temoj, sed simplaj vortoj k frazoj) el eksl 
lando, por presigi ilin en la soc. dem. virii 
gazeto La Proleta Virino. Ne pli longaj ol 1 M 
kolono el «S-ulo *. Nenian rekompencon 
Adr. : K-dino M. uan Essen , Ilornhuizen (Gronj 


Kelkaj gekomencantoj studantaj esp- 
eranton deziras korespondi ĉiulanden, 
P.I., pri ĉ. t. Certa respondo. Skribu 
al : Gosla Ggllcnsten , Vŭrnamo (Sve- 
dio). 


Anoj de studrondo en esperanto el 
industria urbeto volas korespondi jkun 
ĉiu lando k pri ĉiu temo. Skribu al : 
K-do Kuri Andersson , Lillgtirden, 
Oskarssirĉm (Svedio). 


Esperanla grupo ĉe Sindikato de 
Metallaboristoj en Varsouio aranĝos en 
majo propagandan letervesperon k pc- 
tas eksterlandajn Gek-dojn sendi L k 
priskribojn el la lab. vivo. Adr. : K-do 
Ilenrgk Szczesng , Siedliecka 34 m 12, 
Warszawa 4, Polio. 


Raportoj pri lapaskon okazintaj Federaciaj 
Kongresoj aperos en la venonta numero. La 
Jubilea Kongreso de F.L. E. en Hago estis 
vizitita de 1320 Gekamaradoj. 


Okaze de unujara ekzistado de Jaboi* 
ista esperantista klubo de grandu 
sukerfabriko en Amstcrdam (Neder- 
lando), ĝi organizos letervesperon. 
La ceio estas havigi al la membroj 
korespondantojn. Esperantistoj ĉiu- 
landaj tre afable estas petataj sendi 
leterojn k poŝtkartojn al la gvidanto : 
J. de Lange, Haarlemmerweg 213, 
Amslerdam. — Nepra respondo estas 
garantiata ! 

































